
Da li je zabranjen pogodbeni ***[brak](https://pitajucene.com/search/Brak/questions/ "Pretraži pitanja o braku")***?


* 
* 
* 
* 
* 
* 
* 

 
Da li je zabranjen pogodbeni brak?

Ibn Omer, radijallahu anhu, kazivao je: “Resulullah, sallallahu alejhi  

ve sellem, zabranio je pogodbeni ***[brak](https://pitajucene.com/search/Brak/questions/ "Pretraži pitanja o braku")***, tj. da čovjek uda svoju kćerku za određenog čovjeka pod uvjetom da isti taj čovjek uda svoju kćerku za njega, a da se ne određuje udadbeni dar.”


Enes, radijallahu anhu, prenosi sljedeći ***[hadis](https://pitajucene.com/search/Hadis/questions/ "Pretraži pitanja o hadisima")***: “***[Islam](https://pitajucene.com/search/islam/questions/ "Pretraži pitanja o Islamu")*** ne priznaje pogodbeni brak”


Abdurrahman b. Hurmuz el-E’redž pripovijeda da je El-Abbas b. Abdullah el-Abbas svoju kćerku udao za Abdurrahmana b. el-Hakema, a Abdurrahman je svoju kćerku udao za njega, a jesu utvrdili mehr. Potom je Muavija naredio Mervanu da razvrgne njihove bračne veze. Rekao je: “Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, zabranio je takvu vrstu braka.”


Imran b. Husajn, radijallahu anhu, prenosi da je Resulullah, sallallahu alejhi ve sellem, rekao: “U islamu nema dželeba ni dženeba, niti ima uzajamnog ženjenja  ne dajući vjenčani dar; a ko otima ne pripada nam. ‘


Propisi u vezi s poglavljem:


Prvo, uzajamno ženjenje ne dajući vjenčani dar zabranjeno je u islamu.


Drugo, u Ibn Omerovom predanju spomenuta je kćerka, međutim, učenjaci su saglasni da isto to važi i za sestru, bratičnu i druge kategorije žena.


Treće, ovakva vrsta braka je ništavna, mora se trenutno razvrgnuti, što je potvrdio Muavija, radijallahu anhu, i to je stav većine učenjaka.


 


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


